ลิ้นเป็นรอยฟันมาสองอาทิตย์แล้ว เคยบอกแพทย์แล้วแต่เขาก็ไม่ได้สนใจอะไร ปกติไม่เป็นรอยฟันค่ะ เพิ่งมาเป็นตอนไม่สบาย จนตอนนี้ก็ไม่หาย ต้องทำไงดีค่ะ
สวัสดีค่ะ ในกรณีนี้อาจเกิดจากลิ้นใหญ่ขึ้น จึงไปโดนฟันอยู่ตลอด เกิดเป็นรอยฟันการมีลิ้นใหญ่ขึ้นอาจเกิดจาก-โรคไทรอยด์ทำงานน้อยผิดปกติ-ต่อมใต้สมองทำงานมากเกินไปในผู้ใหญ่-โรคอะมีลอยด์ (amyloidosis)-ปานแดง หรือ เนื้องอกของหลอดเลือดที่ลิ้น-ลิ้นบวมจากการแพ้ยาหรืออาหาร อาจมีอาการหน้าบวม หายใจหอบเหนื่อย ผื่นคัน หรืออาการผิดปกติอื่นร่วมด้วย-ลิ้นอักเสบมีสาเหตุที่ค่อนข้างอันตรายได้เช่นกัน แนะนำกลับไปพบแพทย์อีกครั้งเพื่อตรวจร่างกายอย่างละเอียด และแจ้งแพทย์ว่าสงสัยว่าอาจจะมีลิ้นใหญ่ผิดปกติให้แพทย์ช่วยตรวจดูอีกครั้งค่ะ และควรแจ้งแพทย์ด้วยว่าที่ไม่สบายคือเป็นโรคอะไรการดูแลตัวเองเบื้องต้น สามารถรับประทานอาหารได้ทุกชนิด กินอาหารให้ครบ 5 หมู่ รักษาความสะอาดภายในช่องปาก เช่น ดูแลสุขภาพฟันและเหงือก